Document ID: 31995R1937

KOMMISSIONENS FORORDNING (EF) Nr. 1937/95 af 4. august 1995 om fastsættelse af landbrugselementerne og tillægstolden for perioden 1. juli til 30. september 1995 for import til Fællesskabet af varer henhørende under Rådets forordning (EF) nr. 3448/93 fra Schweiz
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, og
ud fra følgende betragtning:
I Rådets forordning (EF) nr. 1917/95 af 24. juli 1995 om visse foranstaltninger vedrørende import af forarbejdede landbrugsprodukter fra Island, Norge og Schweiz med henblik på at tage højde for resultaterne af Uruguay-rundens forhandlinger på landbrugsområdet (2) fastsættes i artikel 1, stk. 1, de basisbeløb, der tages i betragtning ved beregningen af de landbrugselementer og den tillægstold, der gælder ved import til Fællesskabet af varer med oprindelse i Schweiz; ifølge artikel 2 i nævnte forordning vedtager Kommissionen kun gennemførelsesbestemmelserne, hvis den har sikret sig, at foranstaltninger med tilsvarende virkning træffes samtidigt eller så hurtigt som muligt af Schweiz -
UDSTEDT FØLGENDE FORORDNING:
Artikel 1
Bilagene til denne forordning fastsætter for perioden 1. juli til 30. september 1995 de landbrugselementer og den tilsvarende tillægstold, der skal anvendes ved import af varer henhørende under forordning (EF) nr. 3448/93 fra Schweiz.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes på anmodning af de berørte fra den 1. juli til den 30. september 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. august 1995.

Labels: 17
3
6
18
15